**Vejledning i timeregistrering ved H2020**

Der gælder særlige procedurer for de områder der bruger ProMark. I tvivlstilfælde kan relevante teamledere kontaktes.

Vejledning til ProMark (<http://medarbejdere.au.dk/administration/oekonomi/menu2/promark/>)

EU’s Grant Agreement foreskriver at aflønnede under EU-projekter månedsvis skal registrere sit *produktive* timeforbrug, samt at aflønnede og bevillingshaver skal underskrive timeregistreringsskema. Forskningsstøtteenheden har ved EU-revisioner erfaret, at EU-kommissionen (også i forbindelse med budgetlægning i ansøgnings- og kontraktforberedelsesfaserne) er interesseret i det *produktive timeforbrug*, som skifter fra år til år.

Det produktive timeforbrug for *fuldtidsansættelse* på AU beregnes ud fra nedenstående model.

Beregning af max. antal produktive timer pr. år:

|  |  |  |  |  |  |  |  |
| --- | --- | --- | --- | --- | --- | --- | --- |
|   |   |   |   | Opgjort |   | Opgjort |   |
|   |   |   |   | i dage |   | i timer |   |
|   |   |   |   |   |   |   |   |
| Årets dage |   |   | 366,0 | d |   |   |
| Weekends |   |   | -105,0 | d |   |   |
| Helligdage |  |  | -8,0 | d |  |  |
| Ferie |  |  | -30,0 | d |  |  |
| Standard årlige mulige antal Løndage/-timer |   |   | 223,0 | d | 1650 | t |
|  |   |   |  |  |  |  |
| Sygdom |   |   |   | -6,1 | d | -45 | t |
| Senior dage, barns 1. og 2. sygedag, omsorgsdage | -0,7 | d | -5 | t |
| Frokost |   |   |   | -15,1 | d | -112 | t |
| Anden uproduktiv tid |  | -0,4 | d | -3 | t |
| Fravær |  | -22,3 | d | -165 | t |
| Produktive timer pr. år |   | 200,7 | d | 1485 | t |
|   |   |   |   |   |   |   |   |
| **Resume:** |   |   |   |   |   |   |   |
| Standard årlige mulige antal Løndage/-timer |   |   |   |   |   | 1650 | t |
| Fraværstimer |   |   |   |   | -165 | t |
| Produktive timer |   |   |   |   | 1485 | t |

**Timeregistreringsskema**

Kan findes på Forskningsstøtteenhedens hjemmeside.

Udfyldning af skemaet

Man tager ved udfyldning af skemaet udgangspunkt i den *produktive arbejdstid* og påfører således kun det faktiske antal *produktive* arbejdstimer pr. dag pr. Work package. Ovennævnte produktive timer pr. år er maksimumtal, men flex tillades naturligvis i overensstemmelse med instituttets aftaler herom. Er man ikke på arbejde pga. feriedage (med og uden løn), særlige feriedage, sygdom, omsorgsdag, orlov eller andet kan fraværsgrunden i ord skrives på skemaet, men disse dage (timer) regnes ikke med i det månedlige tidsforbrug, som derfor kan adskille sig fra de budgetterede timetal (i ansøgnings- og kontraktforberedelsesfaserne).

**Fuldtidserklæring på Horizon 2020 projekter**

Arbejder en ansat (fuld- eller deltidsansatte) udelukkende på et H2020 projekt i en given periode, kan den ansatte og bevillingshaver, udfylde og underskrive en fuldtidserklæring (per afrapporteringsperiode) der

* bekræfter at den ansatte udelukkende har arbejdet på projektet i hele afrapporteringsperioden, eller
* bekræfter at de kun har arbejdet på det specifikke projekt i en sammenhængende periode på mindst 1 måned inden for afrapporteringsperioden.

Har den ansatte arbejdet sporadisk på projektet ud over den angivne sammenhængende periode, skal der laves timesedler for disse sporadiske forløb.

**HUSK FULDTIDSERKLÆRING KAN IKKE BRUGES TIL FP7 Projekter.**